Robot-sterte vir bejaardesSkermgreep uit die video Oumense moet sterte hê, volgens navorsers by Tokio se Keio-Universiteit. Dié navorsers het ŉ tipe robotstert ontwerp wat die bewegings van ŉ regte stert namaak en kan bejaarde persone help met hul balans. Navorser Junichi Nabeshima het gesê die 1 meter lange toestel word aan mens se middel vasgemaak met ŉ harnas en werk soos ŉ pendulum. Wanneer die persoon dus in een rigting beweeg, beweeg die stert in die teenoorgestelde rigting. Die robotstert funksioneer deur middel van vier kunsmatige spiere en saamgeperste lug wat die stert toelaat om in agt verskillende rigtings te beweeg. Wetenskaplikes stel ook ondersoek in of die robotstert persone kan help wat ekstra balans benodig – soos pakhuiswerkers wat swaar vrag ronddra.